FINNOMENA Market Alert: ตลาดหุ้นเวียดนามปรับตัวขึ้น 3.17% จากความคาดหวังการเติบโตทางเศรษฐกิจต่อจากปีที่ผ่านมา - FINNOMENA
วันนี้ ( 3 ม.ค. 66) ตลาดหุ้นเวียดนาม (VN 30 Index) ปรับตัวขึ้น 3.17% โดยกลุ่มธนาคารปรับตัวขึ้น 2.68% กลุ่มพัฒนาอสังหาริมทรัพย์ ปรับตัวขึ้น 2.56% และกลุ่มค้าปลีกปรับตัวขึ้น 2.61%
3 ม.ค. 2566

วันนี้ ( 3 ม.ค. 66) ตลาดหุ้นเวียดนาม (VN 30 Index) ปรับตัวขึ้น 3.17% โดยกลุ่มธนาคารปรับตัวขึ้น 2.68% กลุ่มพัฒนาอสังหาริมทรัพย์ ปรับตัวขึ้น 2.56% และกลุ่มค้าปลีกปรับตัวขึ้น 2.61% หลังจากทางการเวียดนามประกาศตัวเลขการเติบโต GDP ปี 2565 ขยายตัว 8.89% มากกว่าที่คาดการณ์ไว้ที่ 7-7.5% โดยได้แรงหนุนจากภาคบริการ ที่ขยายตัวขึ้น 10.06% คิดเป็นการเติบโต 6.44% ของ GDP โดยรวม จากการกลับมาฟื้นตัวในภาคธุรกิจ การท่องเที่ยว ร้านอาหาร โรงแรมและโลจิสติกส์ หลังการคลายล๊อคดาวน์ และการส่งออกเติบโตขึ้น 10.3% หรือ 1.71 หมื่นล้านดอลลาร์สหรัฐ จากอุตสาหกรรมสิ่งทอ คอมพิวเตอร์และชิ้นส่วนอิเล็กทรอนิกส์ เครื่องจักรอุตสาหกรรม
FINNOMENA Investment Team มองว่าตลาดหุ้นเวียดนามมีทิศทางเชิงบวกในระยะสั้นมากขึ้น โดยเฉพาะอย่างยิ่งเมื่อพิจารณาระดับ Valuation ที่อยู่ในระดับที่ถูกเมื่อเทียบกับหุ้นโลก โดยปัจจุบัน P/E 12M ของตลาดหุ้นเวียดนามอยู่ที่ 9.9 เท่า หรือ -1.8 S.D. ในรอบ 10 ปี รวมไปถึงแรงเข้าซื้อสะสมของนักลงทุนต่างชาติเพิ่มเติม ซึ่งสะท้อนผ่านทาง Foreign Limit ของหุ้นต่าง ๆ ยังคงเต็มและมีค่า Premium ในระดับสูง และศักยภาพในการเติบโตทางเศรษฐกิจที่สูง จึงแนะนำทยอยสะสมเพื่อการลงทุนระยะยาว
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นเวียดนาม
แชร์บทความ: